Greg Louganis

Louganis é un activista polos dereitos dos homosexuaisGreg Louganis Tells How He Went From Heartthrob To Activist With Candid New Film Heath Daniels. Queerty. 14 de xullo de 2014. Consultado o 23 de novembro de 23, 2016 e traballa frecuentemente con Human Rights Campaign para defender as liberdades civís da comunidade LGBT e as persoas diagnosticadas con VIH/SIDA.

 Traxectoria 
 Inicios 
A súa familia biolóxica era de Samoa e de Suecia, mais criouse en California cos seus pais adoptivos, unha parella de ascendencia grega. Comezou a recibir clases de danza, acrobacias e ximnasia aos 18 meses, tras intentar unirse á súa irmá mentres a vía nas clases. Aos tres anos practicaba diariamente, competía e facía exhibicións públicas. Nos seguintes anos, competiu regularmente e actuou en diferentes lugares, incluíndo a base naval local. De neno diagnosticáronlle asma e alerxias, así que o impulsaron a continuar coa danza e a ximnasia para mellorar a súa condición. Tamén comezou a saltar do trampolín, e con nove anos comezou con clases de salto despois de que a familia construíse unha piscina.

 Carreira 
Aos dezaseis anos participou nos Xogos Olímpicos de 1976, onde gañou a medalla de prata tralo italiano Klaus Dibiasi. Dous anos despois, con Dibiasi retirado, gañou o seu primeiro título mundial no campionato celebrado en Berlín Occidental.

En 1978, aceptou saltar para a Universidade de Miami onde estudou teatro, mais en 1981 pasou á Universidade de California, Irvine, onde se graduou como Bachelor of Arts."Greg Louganis Plunges Into Light Opera: Olympic Diver Plays Prince in 'Cinderella'" authored by LIBBY SLATE 2 de agosto de 1989

Louganis gañou dúas medallas nos Xogos Panamericanos de 1979 celebrados en Porto Rico. Aquí gañou ao seu gran rival, o mexicano Carlos Girón na que foi a gran xesta captada no filme oficial dos Xogos.

Louganis era favorito para gañar o ouro nos Xogos Olímpicos de 1980, mais o boicot dos Estados Unidos, ditado polo presidente Jimmy Carter en protesta pola invasión soviética de Afganistán, impediuno participar. Posteriormente gañou dous títulos mundiais en Guayaquil, onde se converteu no primeiro saltador nun encontro internacional en lograr a puntuación perfecta de 10 de todos os xuíces e dúas medallas de ouro olímpicas nos Ánxeles. Repetiu o feito nos mundiais de Madrid (1986) e nos Xogos Olímpicos de Seúl. Non obstante, nesta edición dos xogos sufriu un accidente ao saltar da plataforma de tres metros que lle provocou unha hemorraxia ao bater a cabeza co trampolín.

En 1993 ingresou no International Swimming Hall of Fame, Salón da Fama Internacional dos deportes acuáticos. Está considerado o mellor saltador olímpico de todos os tempos.

 Vida posterior 
En 1994, Louganis anunciou que era homosexual e ao ano seguinte publicouse a súa biografía, escrita con Eric Marcus e titulada Breaking the Surface. Louganis revelou que sufriu abusos por parte da súa parella e preparador R. James "Jim" Babbitt e que era VIH positivo e contraera o virus de Babbitt. A nova causou controversia pola lembranza do golpe que lle provocou perda de sangue en Seúl. Con todo, aquel feito non era motivo de risco de infección para os demais saltadores, xa que o sangue estaba disolto en moitos litros de auga con cloro e ademais a pel é unha barreira efectiva contra o VIH."The Risk Pool: The Dangers Are Off The Field", authored by Sharon Begley, Newsweek, 5 de marzo de 1995 Tralo anuncio de ser portador do VIH, perdeu a maioría dos patrocinadores, coa excepción de Speedo.

En 1997 realizouse un telefilme baseado na súa biografía, Breaking the Surface: The Greg Louganis Story, dirixido por Steven H. Stern e protagonizado polo actor Mario Lopez. En 1999, publicouse o seu segundo libro, For the Life of Your Dog: A Complete Guide to Having a Dog From Adoption and Birth Through Sickness and Health, coescrito con Betty Sicora Siino.For the Life of Your Dog. A Complete Guide to Having a Dog From Adoption and Birth Through Sickness and Health Simon & Schuster, Inc. Consultado o 11 de febreiro de 2017

 Notas 

 Véxase tamén 
 Ligazóns externas 
 Páxina oficial  
 Greg Louganis biography at U.S. Olympic Committee official web site 
 Greg Louganis to keynote DBSA 2007 National Conference 

Categoría:Deportistas dos Estados Unidos de América
Categoría:Nados no condado de San Diego
Categoría:Nados en 1960
Categoría:Medallistas nos Xogos Olímpicos de 1976‎
Categoría:Medallistas nos Xogos Olímpicos de 1984
Categoría:Medallistas nos Xogos Olímpicos de 1988‎
Categoría:Activistas LGBT dos Estados Unidos de América
Categoría:Estadounidenses de ascendencia samoana‎
Categoría:Estadounidenses de ascendencia sueca